Քրեական հանցագործությունների միջազգային դատարանը սկսել է հետաքննություն Ուկրաինայում
Քրեական հանցագործությունների միջազգային դատարանի գլխավոր դատախազ Քարիմ Խանը չորեքշաբթի օրն այցելել է ուկրաինական Բուչա քաղաքի զանգվածային գերեզմաններ՝ այնուհետև լրագրողներին ասել. «Ուկրաինան հանցագործության վայր է»։
Չորեքշաբթի օրը պատերազմական հանցագործությունների հարցերով դատախազներն այցելել են Ուկրաինայի մայրաքաղաքի մոտ գտնվող Բուչա քաղաք, քանի դեռ դատաբժշկական փորձագետները շարունակում են իրենց աշխատանքը: Նիդեռլանդների Հաագա քաղաքից գործող Քրեական հանցագործությունների միջազգային դատարանը սկսել է հետաքննել Ուկրաինայում ռուսական ուժերի կողմից թույլ տրված հնարավոր հանցագործությունները: Ո՛չ Ռուսաստանը, ո՛չ ԱՄՆ-ը համաշխարհային այս կազմակերպության անդամներ չեն: Ուկրաինայի հարցերով ԱՄՆ-ի բարձրաստիճան դիվանագետն ասել է, որ աշխարհն այժմ գիտի, որ Ռուսաստանի նախագահ Վլադիմիր Պուտինը ստում էր, երբ պնդում էր, որ Ուկրաինայի քաղաքներում և բնակավայրերում վայրագությունները «կեղծված» են կամ «բեմադրված»: Քրիստինա Կվիենը ‘’Սկայպ’’-ով տված հարցազրույցում ասում է. «Աշխարհը գիտի, որ նա է պատասխանատու Կրամատորսկում երկաթուղային կայարանի պայթյունի համար: Նա է պատասխանատու Բուչայում կատարված վայրագությունների համար: Նա է պատասխանատու Մարիուպոլի ավերածությունների համար: Նա է պատասխանատու Խարկովի ավերածությունների համար»: Չորեքշաբթի օրը Պետդեպարտամենտի ճեպազրույցի ժամանակ խոսնակ Նեդ Փրայսին մի քանի անգամ հարցրել են, թե ինչու ԱՄՆ-ը չի հետաքննում Ուկրաինայում ռազմական հանցագործությունները, և արդյոք նախագահ Ջո Բայդենը ժամանակավրեպ է օգտագործել «ցեղասպանություն» բառը: «Մենք այս պահին ներգրավված ենք ամբողջ աշխարհում մեր գործընկերների հետ այս ուղղությամբ աշխատանքներ տանելու գործում: Ինչ վերաբերում է​ ‘’ցեղասպանություն’’ եզրույթին, պետք է ասեմ, որ սերտորեն համագործակցում ենք Ուկրաինայի գլխավոր դատախազի գրասենյակի հետ, որը հիմնել է իր իրավասության տակ գտնվող խումբ՝ նման հանցագործությունները բացահայտելու նպատակով քրեական գործ հարուցելու համար»: Փորձագետները «Ամերիկայի Ձայն»-ին ասել են, որ քանի դեռ ռուս զինվորականները Ռուսաստանի տարածքում են, նրանց ձերբակալելն անհնար է լինելու: Սակայն ինչպես Ջորջ Վաշինգտոնի համալսարանի քաղաքագիտության դոցենտ Ալեքսանդր Դաունսն ասում է. «Այժմ պատերազմական հանցագործությունների գործերով դատավարությունների անցկացման փաստն ագամ կարող է դառնալ հետագա հանցագործությունները կանխարգելելու միջոց’’: Երեքշաբթի օրը Պուտինը նորից հայտարարեց, որ Բուչայից պատերազմական հանցագործությունների մասին տարածվող տեսանյութերը «սարքված» են: Սակայն այստեղից շարունակում են ստացվել զանգվածային գերեզմաններ ցուցադրող պատկերներ, հավաքագրվում ականատեսների վկայություններ: